**...şi te închizi**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

noaptea asta pare

să își întindă prin cer

o mână și numai păsările

strigă tot

ce ți-a rămas în suflet

asculți ecoul stins

tot mai stins

nu te mai

poate cuprinde și

te închizi în cercul tău de foc

trupul ți se umple

te uiți la filmele rusești

eroii îți apar foarte

foarte aproape

dacă ai avea curajul

ai putea trece

prin ei dincolo

de umbre

să împarți

tot ce ai cules

dar îți simți otrava

cum se scurge și curge

curge o vreme

prin vene tale

reci ca pielea

de șarpe.